અત્રે ઉલ્લેખનીય છે કે નરેન્દ્ર મોદીની યાત્રાને લઇને નેપાળમાં ખૂબ ઉત્સાહ જોવા મળી રહ્યો છે. આખા કાઠમાંડૂમાં ઠેર-ઠેર નરેન્દ્ર મોદીના મોટા મોટા પોસ્ટર અને બેનર લાગાવેલા છે. કોઇ ભારતીય વડાપ્રધાન માટે નેપાળમાં આટલો ઉત્સાહ જોવા લાયક હતો. નેપાળના પ્રવાસ પર પહોંચેલા વડાપ્રધાન નરેન્દ્ર મોદી આવતીકાલે સોમવારે કાઠમાંડૂમાં પશુપતિનાથના મંદિરમાં જશે અને પૂજા અર્ચના કરશે. આ પહેલાં નરેન્દ્ર મોદી ઉજ્જૈનના મહાકાલ મંદિર અને વારાણસીના વિશ્વનાથ મંદિરમાં પૂજા અર્ચના કરી ચૂક્યાં છે.